วันนี้ไปตระเวนนั่งร้านกาแฟเปิดใหม่ จู่ๆก็นึกถึงร้านกาแฟที่เคยไปมา ร้านโก๋กาแฟ เป็นร้านกาแฟอีกร้านนึง ที่มักคิดถึงและอยากกลับไปนั่งที่ร้านนี้อีก. ถ้าดูจากภายนอกร้านแบบผ่านๆ ก็ไม่มีอะไรน่าสะดุดตา แต่เมื่อเข้าไปภายในร้านแล้วไม่แปลกใจที่หลายคนจะติดใจ และอยากกลับไปนั่งอีก บรรยากาศภายในร้านทำให้รู้สึกสบาย อยากนั่งดื่มกาแฟคุยกับเพื่อนไปนานๆ กาแฟรสชาติดี แต่เสียดายที่ยังไม่ได้ลองชิมขนมของร้าน เพราะรีบเดินทางต่อ และไม่ได้ตั้งใจจะแวะซะทีเดียว แค่เผอิญผ่านมาเห็น  ลูกค้าค่อนข้างเยอะ และเข้าออกตลอดเวลา หากเป็นช่วงเวลาพีคๆ คงต้องซื้อกลับบ้านเท่านั้น. และการจอดรถอาจจะต้องเดินไกลพอสมควร แต่ยังไงก็จะหาโอกาสกลับไปลิ้มลองเมนูอื่นๆ อีกนะคะ